open-index/open-wikipedia-markdown huggingface dataset:
Astroinerciálna navigácia

**Astroinerciálna navigácia** je astronavigácia kombinovaná s gyroskopickou stabilizáciou smeru pomocou zotrvačníkov; gyroskopy sa používajú na stabilizáciu (resp. na ovládanie polohy) kozmických telies (napr. Skylab), vtedy sú pevne spojené s telesom lode. Poväčšine ide o gyroskopy inerciálnej navigácie uložené v Cardanovom závese a určujúce nemenný smer v priestore.

Kategória:Navigácia
Astronavigácia

**Astronavigácia** je metóda astronomickej navigácie kozmickej lode (sondy), ktorej podstatou je orientácia kozmickej lode na určitú zvolenú hviezdu alebo iný objekt na oblohe (napr. na Slnko). Uskutočňuje sa pomocou malého ďalekohľadu a fotobunky s registráciou odchýlky sledovaného objektu od osi ďalekohľadu.

Kategória:Navigácia
Kategória:Kozmonautika

V širšom zmysle každá navigácia ( lode, lietadla... ) využívajúca polohu hviezd, slnka, mesiaca a planét k určeniu vlastnej polohy, napríklad pomocou sextantu, chronometra a almanachu.
Astronomická navigácia

**Astronomická navigácia** je z historického hľadiska metóda na orientáciu lodí pomocou hviezd na oblohe, v súčasnosti skôr orientácia kozmických lodí pomocou hviezd.

## Pozri aj

* astronavigácia

Kategória:Navigácia
Asymetria hviezdnych pohybov

**Asymetria hviezdnych pohybov** alebo **Strömbergova asymetria** je asymetria pohybu rozličných súborov hviezd vzhľadom na Slnko.

Spočíva v tom, že stredy elipsoidov rýchlostí týchto súborov ležia pri priemete na galaktickú rovinu na priamke, osi asymetrie, ktorá je kolmá na smer k centru Galaxie. Asymetria hviezdnych pohybov sa prejavuje posunom polohy apexu Slnka pri rozličných súboroch hviezd v závislosti od ich relatívnej rýchlosti vzhľadom na Slnko (pohyb Slnka). Zapríčinená je tým, že jednotlivé skupiny hviezd sa rozlične zúčastňujú na rotácii Galaxie. pričom dráhy rýchlych hviezd okolo centra Galaxie nie sú kruhové, ale eliptické. Asymetriu hviezdnych pohybov veľmi dôkladne študoval v rokoch 1924-1925 G. E. Strömberg.

Grafické znázornenie pohybov jednotlivých súborov hviezd vzhľadom na Slnko a ich elipsoidov rýchlostí v priemete na galaktickú rovinu sa nazýva Strömbergov diagram.

Kategória:Astrometria
Robert Ettinger

** Robert Ettinger**, plným menom **Robert Chester Wilson Ettinger**, (* 4. december 1918, Atlantic City, New Jersey – † 23. júl 2011, Detroit, Michigan) bol jeden zo zakladateľov a priekopníkov transhumanizmu. 

## Zakladateľ kryonického hnutia
Inicioval a podnietil vznik kryonického hnutia, ktorého podstatou je kryonická suspenzia čiže zmrazenie človeka a jeho znovuoživenie v čase pokročilejších znalostí. Robert Ch. W. Ettinger pôsobil ako profesor fyziky. 

## Dielo
Vydal knihy The Prospect of Immortality  (1964), Man into Superman (1972) a Youniverse (2009). Tieto sa stali základnou literatúrou kryonického hnutia a transhumanizmu. Kniha Roberta Ettingera  The Prospect of Immortality  (1964)  odštartovala myšlienku kryonickej suspenzie.

## Filozofia kryoniky
Robert Ettinger v knihe The Prospect of Immortality (1964) tvrdí, že medicínska technológia sa zdá neustále napredovať a odkedy veda objavila, že chemické aktivity sa úplne zastavia pri dostatočne nízkych teplotách, bude možné zmraziť dnes osobu v tekutom dusíku a uchovať telo až do času, keď technológia bude dostatočne pokročilá, aby mohla opraviť poškodenia zmrazením a navrátiť pôvodnú podobu oživením. Podľa Ettingera kryonika ponúka lístok do budúcnosti.
Ettinger tvrdí, že sa musíme postarať iba o to, aby naše telá boli po smrti uložené vo vhodných mraziacich rakvách, pokiaľ nenastane doba, v ktorej nám veda bude schopná pomôcť. Čokoľvek nás dnes zabíja, či už staroba alebo choroba, a tiež aj keď sú zmrazovacie techniky v dobe našej smrti ešte veľmi primitívne, skôr alebo neskoršie v budúcnosti vyrastú naši priatelia, ktorí nás znovu oživia a uzdravia. 

## Funkcie v inštitúciach
Robert C. W. Ettinger vykonával funkcie prezidenta The Cryonics Institute a The Immortalist Society.

## Externé odkazy
* Ettinger, Robert, C. W.: The Prospect of Immortality. Doubleday and Company, Inc., Garden City, NY, 1964, http://www.cryonics.org/book1.html 
* Ettinger, Robert, C. W.: Man into a Superman. ST. Martin´s Press, New York, 1972, http://www.cryonics.org/book2.html 
* http://www.bookpump.com/upb/pdf-b/9429799b.pdf

Kategória:Futurológovia
Kategória:Transhumanizmus
Kategória:Osobnosti z New Jersey
Skalisko

**Skalisko** môže byť:
*vrch (1 293,1 m n. m.) vo Volovských vrchoch, pozri Skalisko (vrch)
*osada Hriňovej, pozri Skalisko (osada)
*alternatívny názov potoka Gondova jama v Podpoľaní
*hovorové označenie pre veľkú skalu
Abastumani

**Abastumani** môže byť:
* obec v Gruzínsku, pozri Abastumani
* astronomické observatórium pri tejto obci, pozri Abastumanskaja astrofizičeskaja observatorija
* planétka pomenovaná po tomto observatóriu, pozri 1390 Abastumani
Gruzínske štátne astrofyzikálne observatórium

**Gruzínske štátne astrofyzikálne observatórium**, pôvodne známe ako **Abastumanské astrofyzikálne observatórium** (orig. *Abastumanskaja astrofizičeskaja observatorija* alebo **Abastumani**) je astrofyzikálne observatórium v Gruzínsku pri Abastumani (vrch Kanobili, 200 km západne od Tbilisi, 50 km od hraníc s Tureckom; +42°49,5'; +41°45,3'; 1 650 m). Bolo to prvé vysokohorské astronomické observatórium ZSSR, založené 8. februára 1932. Zaoberá sa výskumom Galaxie s osobitným zreteľom na medzihviezdnu hmotu, mimogalaktickou astronómiou, štúdiom Slnka, premenných hviezd, Mesiaca, planét a astrometriou. Hlavné prístroje: 125 cm reflektor (od roku 1980), 40 cm refraktor (od roku 1978), 70/98/210 cm Maksutovova komora (od roku 1955), 53 cm koronograf (od roku 1975).

## Iné projekty

## Zdroje
*Encyklopédia astronómie, Obzor, 1987
*Georgian National Astrophysical Observatory
*Osservatorio Astronomico di Torino 

Kategória:Astronomické observatóriá v Gruzínsku
Slanec

**Slanec** môže byť:
* obec v okrese Košice-okolie, pozri Slanec (okres Košice-okolie)
* zrúcaniny hradu nad rovnomennou obcou, pozri Slanec (hrad)
* mestská časť Hriňovej, pozri Slanec (Hriňová)
* potok v Podpoľaní, pozri Slanec (potok)
* zasolený pôdny typ, pozri slanec (pôdny typ)
Nick Bostrom

**Nick Bostrom** narodený ako **Nick Boström** (* 1973) je švédsky filozof a transhumanista. Pôsobí na University of Oxford. 

## Zakladateľ a prezident World Transhumanist Association

Spolu s Davidom Pearcem založil v roku 1998 Svetovú transhumanistickú asociáciu – World Transhumanist Association WTA. Od roku 2005 vykonáva funkciu prezidenta WTA. V roku 2004 založil s Jamesom Hughesom Institute for Ethics and Emerging Technologies a v roku 2005 založil Oxford Future of Humanity Institute, kde vykonáva funkciu riaditeľa.

## Publikácie

Nick Bostrom je autorom knihy Anthropic Bias. Observation Selections Effects in Science and Philosophy (2002)  a mnohých publikácií venovaných tiež problematike transhumanizmu ako What is Transhumanism ? (1998), (2001), Existential Risks. Analyzing Human Extinction Scenarios and Related Hazards (2001), Are You Living In a Computer Simulation ? (2001), (2003), Transhumanist Values (2003), Human Genetic Enhancements: A Transhumanist Perspective (2003), The Transhumanist FAQ. A General Introduction. Version 2.0 (2003), The Transhumanist FAQ. A General Introduction. Vesrsion 2.1 (2003) , The Future of Human Evolution (2004), Infinite Ethics (2004), Transhumanism: The World´s Most Dangerous Idea ? (2004), A History of Transhumanist Thought (2005).

## Polemika s Francisom Fukuyamom

Bostrom koncom roku 2004 polemizoval v článku Transhumanism: The World´s Most Dangerous Idea ? (2004) s americkým politologom Francisom Fukuyamom, ktorý v časopise Foreign Policy označil transhumanizmus za najnebezpečnejšiu myšlienku na svete.

## Filozofia transhumanizmu

Bostrom podal stručnú charakteristiku transhumanizmu v publikácii The Transhumanist FAQ. A General Introduction. Vesrsion 2.1 (2003). Podľa Nicka Bostroma transhumanizmus môže byť chápaný ako rozšírenie humanizmu, z ktorého je čiastočne odvodený. Humanisti veria, že človek má hodnotu, že jednotlivec má hodnotu. Nemusíme byť dokonalí, ale môžeme zlepšovať veci podporou racionálneho myslenia, slobody, tolerancie, demokracie a starostlivosťou o ostatných ľudí. Transhumanisti s tým podľa Bostroma súhlasia, ale tiež zdôrazňujú, že máme potenciál stávať sa. Tak ako využívame racionálne prostriedky pre zdokonaľovanie ľudských podmienok a vonkajšieho sveta, môžeme tieto prostriedky využiť aj na zdokonalenie nás samých, ľudského organizmu. Pri tomto nie sme podľa Bostroma limitovaní tradičnými humanistickými metódami ako sú vzdelávanie a ľudský rozvoj. Môžeme tiež použiť technologické prostriedky. Ktoré nám eventuálne umožnia posunúť sa za hranice človeka v súčasnom chápaní.

## Externé odkazy
* Bostrom, Nick: The Transhumanist FAQ. A General Introduction. Version 2.1 2003. www.transhumanism.org  

Kategória:Narodenia v 1973
Kategória:Švédski filozofi
Kategória:Futurológovia
Kategória:Transhumanizmus
Kategória:Výskumníci v oblasti umelej inteligencie
Alcor Life Extension Foundation

**Alcor Life Extension Foundation** je nadácia so sídlom v Scottsdale v Arizone, USA. Vznikla v roku 1972 v Riverside v Kalifornii, USA ako pobočka staršej Cryonic Society of California. Zaoberá sa kryonickou suspenziou. Prvú kryonickú suspenziu uskutočnila v roku 1976.

## Odkazy
http://www.alcor.org/

Kategória:Futurologické organizácie
Kategória:Transhumanizmus
Kategória:Organizácie založené v 1972
World Transhumanist Association

**The World Transhumanist Association** je medzinárodná nezisková organizácia, ktorá obhajuje etické využívanie technológie pre potreby rozšírenia ľudských schopností. 
WTA založili v roku 1998 filozofi Nick Bostrom a David Pearce. Sídli v meste Hartford v štáte Connecticut v USA. Má viac ako 3 000 členov z viac ako 90 krajín. Programovým dokumentom WTA je The Transhumanist Declaration.

## Odkazy
*http://www.transhumanism.org/index.php/WTA/index/

World Transhumanist Association
World Transhumanist Association
World Transhumanist Association
James Hughes

**James J. Hughes** je americký bioetik a sociológ. Vyučuje zdravotnú politiku na Trinity College v Hartforde, Connecticut, USA. Doktorát zo sociológie získal na University of Chicago, kde vyučoval klinický bioetický program.

## Výkonný riaditeľ World Transhumanist Association
James J. Hughes zastáva funkciu výkonného riaditeľa World Transhumanist Association a Institute for Ethics and Emerging Technologies.

## Dielo
Hughes je autorom knihy Citizen Cyborg. Why Democratic Societies Must Respond to the Redesigned Human of the Future (2004) . Publikoval články From Anti-Globalization to Global Governance (2001), The Future of Death: Cryonics and the Telos of Liberal Democracy (2001),  Medical Ethics through Star Trek Lens (2001), The Politics of Transhumanism (2001), Democratic Transhumanism (2002), The Death of Death (2004).

## Demokratický transhumanizmus
James J. Hughes v knihe Citizen Cyborg. Why Democratic Societies Must Respond to the Redesigned Human of the Future (2004)  tvrdí, že transhumánne technológie, ktoré posúvajú hranice ľudskosti, môžu radikálne zlepšiť kvalitu života, ak sú bezpečné a rovnako prístupné v liberálnej spoločnosti. Hughes tvrdí, že biopolitické výzvy prichádzajúceho transhumánneho storočia vyžadujú návrat k základným princípom demokracie – slobode, rovnosti a solidarite osôb.

Hughes, James
Hughes, James
Kategória:Sociológovia USA
Kategória:Bioetici
The Guardian

[250px|thumb|Sídlo ''The Guardian'' vo [Farringdone.]]
250px|thumb|Hlavný vstup do redakcie ''The Guardian''.
250px|thumb|Archív.

***The Guardian*** sú britské noviny vydávané spoločnosťou Guardian Media Group. Vychádza od pondelka do soboty. Nedeľné noviny vydávané spoločnosťou Guardian Media Group sa nazývajú ***[[The Observer]]***. Do roku 1956 noviny vychádzali pod názvom ***The Manchester Guardian***. Od roku 1964 sa redakcia novín presťahovala do Londýna.

## Postoj a príslušnosť
Články a komentáre v *The Guardian* sú vo všeobecnosti naklonené liberálnemu a ľavicovému koncu politického spektra. Toto sa odráža aj v zložení čitateľov novín: podľa prieskumu trhu, ktorý vykonala v roku 2000 spoločnosť MORI (Market & Opinion Research International)  bolo až 80% čitateľov *The Guardian* voličmi labouristov. Podľa obdobného prieskumu, ktorý MORI vykonala v roku 2004 bolo zloženie nasledovné: 44% čitateľov volilo labouristov a 37% volilo liberálnych demokratov.

## Formát a náklad
*The Guardian* je jediným britským denníkom, ktorý vychádza v plnofarebnej tlači (i keď severoírske vydanie je z väčšej časti ešte stále čiernobiele). Taktiež je jediným britským denníkom, ktorý vychádza v tzv. formáte Berliner (nazývanom aj midi). 

V novembri 2005 bol The Guardian s priemerným nákladom 378 618 výtlačkov tretím najväčším mienkotvorným denníkom v Spojenom kráľovstve. Na porovnanie, jeho konkurencia: *[[Daily Telegraph]]* má 904 955 výtlačkov, *[[The Times]]* 692 581  výtlačkov a *[[The Independent]]* s 261 193 výtlačkami. 

## Prílohy
Každý deň spolu s denníkom vychádza plnofarebná príloha ***g2*** pozostávajúca z článkov, pravidelných rubrík a stĺpčekov, televízneho programu a krížovky. Od prechodu na nový formát papiera obsahuje The Guardian aj samostantú športovú prílohu. Ďalšie pravidelné prílohy sú:
* **Pondelok:** *MediaGuardian* a *Office Hours*
* **Utorok:** príloha o vzdelaní a vzdelávaní – *EducationGuardian*
* **Streda:** príloha o britskom verejnom sektore – *SocietyGuardian* 
* **Štvrtok:** príloha o vede a technike – *TechnologyGuardian* 
* **Piatok:** príloha o dianí vo filme a hudbe – *Film & Music*
* **Sobota:** *theGuide* – príloha s programom divadiel, kín, galérií a klubov; *Weekend* (plnofarebná príloha na lesklom papieri); *Review* (príloha o literatúre a knihách); *Money, Work, Rise* (ponuka práce pre absolventov), *Travel* (cestovateľská príloha) a *Family* (rodinná príloha)

## V populárnej kultúre
Noviny bývajú občas prezývané *The Grauniad*. Tento názov bol zavedený satirickým časopisom *[[Private Eye]]*, poukazujúc na časté chyby sadzby, vďaka ktorým sa noviny stali známe v ére pred počítačovou sadzbou. Existuje povera, že raz dokonca sadzači spravili chybu v samotnom názve novín v hlavičke na prvej strane a vysádzali ho ako *The Gaurdian*. 

## Referencie

## Iné projekty

Guardian, The
Schwechat

**Schwechat** () je mesto v Rakúsku juhovýchodne od Viedne. Známe je predovšetkým vďaka medzinárodnému letisku Viedeň-Schwechat. Mesto má rozlohu  a žije tu  obyvateľov (). Nachádza sa v nadmorskej výške 

Železničné stanice v meste sa volajú *Klein-Schwechat* a *Groß-Schwechat*, tieto názvy sa používajú len na železnici a nemajú iný význam.

## Partnerské mestá
*  Alanya, Turecko
*  Burghausen, Nemecko
*  Gladbeck, Nemecko
*  Enfield, Veľká Británia
*  Skalica, Slovensko

## Iné projekty

## Externé odkazy
* Oficiálna stránka


Kategória:Mestá v Rakúsku
Kategória:Obce okresu Bruck an der Leitha
Bianchiho kozmológia

**Bianchiho kozmológia** je kozmológia, ktorá vychádza z postulátu, že vesmír je homogénny, ale neprijíma postulát izotropie vesmíru. Podľa prijatých parametrov sú modely Bianchiho kozmológie rozde1ené na 9, prípadne až na 10 typov.

Kategória:Kozmológia
Ablácia (astronómia)

**Ablácia** (z lat. *ablatio*) je sublimácia, topenie, strhávanie častíc z povrchu telesa pohybujúceho sa vesmírnym priestorom (napr. kométy) pri prechode daným prostredím (atmosférou, v blízkosti hviezdy a podobne).

## Zdroje

**[[Encyklopédia astronómie]]*. Osveta, 1987.
* 

Kategória:Astronómia
Váha

**Váha** môže byť:
*významnosť, závažnosť
*vo fyzike: 
**v staršom chápaní tiaž a/alebo hmotnosť
**hovorovo: hmotnosť
**váhy
*v štatistike: skrátene štatistická váha (výsledok štatistického váženia)
*v športe: druh rovnovážneho cviku, pozri váha (cvik)
*v informatike: 
**skutočná hodnota binárneho (akéhokoľvek číslicového) znaku podľa jeho pozície (radového miesta) v danom vyjadrení číselnej hodnoty
**prednostné právo na obsluhu (napr. prerušenie) podľa miesta pripojenia
*sedlo na Slovensku, pozri Váha (sedlo)

## Iné projekty
Absorpcia (svetlo)

**Absorpcia** je pohlcovanie, zoslabenie svetelných kvánt žiarenia atómami alebo molekulami pri jeho prechode určitým prostredím.

Je to proces, pri ktorom je energia fotónu (svetelného kvanta) pohltená látkou (napr. atómom), ktorého valenčné elektróny prechádzajú medzi dvoma úrovňami energie. Pohltená energia môže byť opäť vyžarovaná, alebo premenená na kinetickú energiu častíc (tepelnú energiu). Po zachytení uvoľneného elektrónu iným atómom sa energia premení na žiarenie, obyčajne inej vlnovej dĺžky. Tento jav sa označuje ako emisia žiarenia. Lineárny absorpčný koeficient vyjadruje relatívne zoslabenie intenzity svetla spôsobené absorpciou materiálom určitej hrúbky.

Voľné atómy sú v plynnom stave podľa Kirchhoffovho zákona schopné absorbovať žiarenie rovnakých vlnových dĺžok, aké samy vyžarujú. Najbežnejším príkladom takejto absorpcie sú Fraunhoferove čiary v slnečnom spektre, spôsobené absorpciou spojitého žiarenia Slnka voľnými atómami chladnejšieho plynového obalu Slnka.

## Zdroj
* Hajduk, A., Štohl, J. (Editori) 1987: *[[Encyklopédia astronómie]].* Obzor, Bratislava, 759 s.
* 


Kategória:Elektromagnetické žiarenie
Vobler (návnada)

**Vobler** alebo **wobler** je druh umelej nástrahy na lov dravých rýb. Väčšinou imituje malú rybku. Existuje veľa druhov rôznych tvarov a farieb.

Kategória:Rybárstvo
Becklinov-Neugebauerov objekt

**Becklinov-Neugebauerov objekt** alebo **BN objekt** je zdroj infračerveného žiarenia s teplotou 600 K vo Veľkej hmlovine v Orióne, objavený v roku 1966.

Je to najjasnejší zdroj infračerveného žiarenia v spektrálnej oblasti 3-10 µm. Pravdepodobne ide o vznikajúcu protohviezdu v prachovom mraku s hmotnosťou 5-10 Mסּ.

Kategória:Súhvezdie Orión
Kategória:Infračervené zdroje
Magnetický pól (vesmírne teleso)

**Magnetický pól** je miesto na povrchu telesa, kde je horizontálna intenzita magnetického poľa nulová. Magnet voľne zavesený v zemskom magnetickom poli sa otočí jedným pólom na sever (severný magnetický pól) a druhým na juh (južný magnetický pól).

Zemské magnetické póly nie sú totožné so zemepisnými pólmi, sú od nich vzdialené asi 1 550, resp. 2 400 km a ich poloha v zemskom telese sa pomaly mení. Pri magnetických búrkach (poruchy zemského magnetického poľa vplyvom slnečného korpuskulárneho žiarenia) nastáva náhly odklon magnetických pólov.

## Pozri aj

*magnetický pól Zeme
*geomagnetický pól

Kategória:Magnetizmus
Magnetický rovník

**Magnetický rovník** je myslená hlavná kružnica na zemskom povrchu, ktorá prechádza miestami s najväčšou horizontálnou intenzitou magnetického poľa Zeme.

Kategória:Magnetizmus
Magnetobrzdné žiarenie

**Magnetobrzdné žiarenie** je žiarenie elektrónov vyvolané zabrzdením ich pohybu vo vonkajšom magnetickom poli; elektróny pritom strácajú časť svojej pohybovej energie vo forme žiarenia.

Ak je rýchlosť elektrónov oveľa menšia než rýchlosť svetla, magnetobrzdné žiarenie sa nazýva cyklotrónové žiarenie, ak je ich rýchlosť blízka rýchlosti svetla (relativistický elektrón), magnetobrzdné žiarenie sa nazýva synchrotrónové žiarenie.

V astronómii má osobitný význam synchrotrónové žiarenie; cyklotrónovým žiarením možno objasniť rádiové žiarenie veľkých planét.

Kategória:Magnetizmus
Magnetometer

**Magnetometer** je prístroj na meranie veľkosti a smeru magnetickej indukcie alebo magnetického momentu (teda magnetizácie).

Pri geofyzikálnom prieskume sa používa na meranie niektorej zložky magnetického poľa Zeme; často je umiestnený v lietadle alebo v závese za lietadlom (tzv. aeromagnetický prieskum).

V astronómii sa trojosový magnetometer používa v umelých družiciach a kozmických sondách na prieskum magnetosféry a tam, kde sa vyžaduje orientácia ostatných prístrojov na palube vzhľadom na orientáciu magnetického poľa.

Kategória:Magnetizmus
Kategória:Meracie prístroje
Maksutovov ďalekohľad

300px|right|thumb|Schéma Maksutovovho ďalekohľadu

**Maksutovov ďalekohľad** alebo **meniskový ďalekohľad** je reflektor s guľovým zrkadlom, ktorého chyby odstraňuje meniskus.

## Pozri aj

* ďalekohľad

Kategória:Ďalekohľady
Vlčí potok

**Vlčí potok** môže byť:

*prítok Bielej Oravy v povodí Oravy, pozri Vlčí potok (prítok Bielej Oravy)
*prítok Červenej vody v povodí Hrona, pozri Vlčí potok (prítok Červenej vody)
*prítok Hnusného v povodí Hrona, pozri Vlčí potok (prítok Hnusného)
*prítok Oravice v povodí Oravy, pozri Vlčí potok (prítok Oravice)
*prítok Sielnického potoka v povodí Hrona, pozri Vlčí potok (prítok Sielnického potoka)
*prítok Soliskej v povodí Popradu, pozri Vlčí potok (prítok Soliskej)
*prítok Tople pri Livove, pozri Vlčí potok (prítok Tople)
*prítok Turca v povodí Slanej, pozri Vlčí potok (prítok Turca)
*prítok Turčeka v povodí Turca, pozri Vlčí potok (prítok Turčeka)
*prítok Uličky v povodí Uhu, pozri Vlčí potok (prítok Uličky)

## Pozri aj
*Vlčí kanál
Schwechat (rozlišovacia stránka)

**Schwechat** môže byť:
*mesto pri Viedni, pozri Schwechat
*skrátene: Letisko Viedeň-Schwechat
*rieka v Dolnom Rakúsku, pozri Schwechat (rieka)
Adolf Dassler

**Adolf Dassler**, prezývaný **Adi Dassler** (* 3. november 1900, Herzogenaurach† 6. september 1978, Herzogenaurach) bol zakladateľ spoločnosti Adidas. Je považovaný za jedného z najlepších svetových dizajnérov športovej obuvi. Vlastnil 700 patentov a ďalšie priemyselné vlastnícke práva po celom svete.

## Životopis

Svoju prvú športovú obuv vyrobil už ako 20 ročný. Sústredil sa najmä na výrobu ľahkoatletickej obuvi. Atléti nosili špeciálnu obuv z jeho dielne po prvýkrát na OH v Amsterdame. V 20. rokoch začal experimentovať so špičkami. V 30. rokoch vyrábal takmer 30 odlišných druhov obuvi pre 11 športov a zamestnával 100 pracovníkov.

Po 2. svetovej vojne začal budovať spoločnosť odznova. V roku 1947 sa so 47 zamestnancami pustil znovu do výroby - vyrábal prvú povojnovú športovú obuv zo stanoviny a gumy z amerických vojnových zásob. V roku 1948 uviedol Adidas ako meno spoločnosti – ako kombináciu skratiek jeho mena a priezviska. Rok nato si nechal zaregistrovať Tri Prúžky ako obchodnú značku, ktorá funguje dodnes.

Bol prvým podnikateľom, ktorý používal športovú propagáciu, aby upozornil verejnosť na svoje inovácie. Začal využívať známych atlétov v reklame na svoje produkty. Veľa známych atlétov ako napr. Jesse Owens, Muhammad Ali, Max Schmeling, Sepp Herberger a Franz Beckenbauer sa počítalo do okruhu priateľov jeho rodiny.

Adolf Dassler vyvinul optimálnu obuv pre skoro každý šport. Spolu so synom Horstom vytvoril medzinárodnú spoločnosť, ktorá bola a stále je prítomná na všetkých svetových športových udalostiach.

Dassler zomrel vo veku nedožitých 78 rokov v roku 1978. Po jeho smrti vzali spoločnosť do rúk manželka Käthe a syn Horst. Pod jeho vedením sa stal adidas svetovým lídrom v sektore inovácií v športovom marketingu. Bol tiež zodpovedný za etablovanie značky vo Francúzsku. Zomrel neočakávane v roku 1978 vo veku 78 rokov.

## Iné projekty

Kategória:Nemeckí podnikatelia
Kategória:Nemeckí vynálezcovia
Kategória:Obuvníci
Kategória:Nemecké osobnosti druhej svetovej vojny
Kategória:Nemecké osobnosti prvej svetovej vojny
Kategória:Osobnosti z Bavorska
Vlčí potok (prítok Sielnického potoka)

**Vlčí potok** je potok na Hornom Pohroní, preteká územím okresov Banská Bystrica a Zvolen. Je to ľavostranný prítok Sielnického potoka, meria 8 km a je tokom IV. rádu. 

Pramení v Kremnických vrchoch, v podcelku Malachovské predhorie, pod kótou 692,7 m, v nadmorskej výške okolo , západne od obce Badín. Na hornom toku tečie juhojuhovýchodným smerom, vteká do Zvolenskej kotliny, do podcelku Sliačska kotlina a stáča sa na východ. Zľava priberá prítok z oblasti Bukovca, pokračuje smerom na juhovýchod a priberá ľavostranný prítok (312,1 m n. m.) z oblasti Breziny. Ďalej tečie severojužným smerom napriameným korytom, vytvára oblúk ohnutý na západ a na okraji mesta Sliač (časť Hájniky) ústi v nadmorskej výške okolo  do Sielnického potoka.

## Referencie

Kategória:Potoky na Slovensku
Kategória:Vodné toky v okrese Banská Bystrica
Kategória:Vodné toky v okrese Zvolen
Sučí potok

**Sučí potok** je potok na Hornom Pohroní, v severovýchodnej časti okresu Detva. Je to ľavostranný prítok Slatiny, meria 6,3 km a je tokom IV. rádu. 

Preteká cez Veporské vrchy, podcelok Sihlianska planina, kde aj pramení - na juhozápadnom úpätí Chocholnice (1 062 m n. m.), v nadmorskej výške cca 890 m n. m., neďaleko osady Bratkovica. Najprv tečie juhozápadným smerom, neďaleko obce Látky sa stáča a na krátkom úseku pokračuje na západ, pričom priberá ľavostranný prítok spod kóty 859,8 m. Ďalej tečie severozápadným smerom, sprava priberá najprv prítok od osady Bratkovica, potom Banský potok z oblasti Jasienky, následne krátky ľavostranný prítok spod kóty 818,2 m a vytvára oblúk ohnutý na juh. Vzápätí priberá pravostranný prítok z južného svahu Stračieho vrchu (830,9 m n. m.), stáča sa na severoseverozápad a sprava priberá ešte prítok zo západného svahu Stračieho vrchu. Ďalej priberá krátky ľavostranný prítok z oblasti Kubová a napokon ústi do  Slatiny pod tzv. Bratkovským mostom, severovýchodne od Hriňovej, v nadmorskej výške okolo 575 m n. m.

## Referencie

Kategória:Potoky na Slovensku
Kategória:Povodie Slatiny
Kategória:Vodné toky vo Veporských vrchoch
Kategória:Vodné toky v okrese Detva
Kategória:Detvianska Huta
Kategória:Hriňová
Vobler

**Vobler** môže byť:
*v elektrotechnike: rozmietavý generátor
*v strojárstve: ružica čapu valca, ďatelinový čap valca
*v rybárstve: druh návnady, pozri vobler (návnada)
Robert Schuman

Dr. jur. **Robert Schuman** (* 29. jún 1886, Clausen, Luxembursko – † 4. september 1963, Scy-Chazelles, Francúzsko) bol francúzsky politik luxembursko-lotrinského pôvodu. 

V rokoch 1947 – 1948 zastával post ministerského predsedu a v rokoch 1958 – 1960 pôsobil ako prezident Európskeho parlamentu; ako minister zahraničných vecí (1948 – 1952) sa význačnou mierou podieľal na vytvorení Montánnej únie (tiež *Schumanov plán*), spolu s Jeanom Monnetom sú považovaní za zakladateľov Európskej únie.

## Schumanove európske aktivity
Schumanovo meno sa spája s Európou oveľa viac ako meno ktoréhokoľvek iného politika. Je pevne spojené s jej povojnovým usporiadaním a s vytvorením dnešnej Európskej únie. Svoju dráhu európskeho politika začal Schuman roku 1948, keď sa stal ministrom zahraničných vecí v celkom ôsmich vládach (až do roku 1952). Už v tom čase začal koncipovať budúci vzhľad Európy, neskôr sa jeho snahy začali nazývať Schumanov plán. 

Z 9. mája 1950 pochádza jeho historické Vyhlásenie o novom usporiadaní Európy (tzv. Schumanova deklarácia), počnúc vznikom Montánnej únie, ktorá vyústila do vzniku *Európskej federácie*. Samotná Montánna únia bola založená v Paríži 18. apríla 1951, Schumanove plány na európske spoločenstvo však vo Francúzsku nemali podporu, a tak sa Schuman v roku 1952 vzdal svojho úradu.

Roku 1953 vstúpil do platnosti európsky Dohovor o ochrane ľudských práv a základných slobôd (aj Štrasburská konvencia), na ktorého tvorbe sa významnou mierou podieľal. Schuman potom podnikol mnoho ciest po Európe a presadzoval uskutočnenie svojej myšlienky zjednotenej Európy. Zadosťučinenie prišlo roku 1957, keď boli prijaté Rímske zmluvy; o rok neskôr bol zvolený za prvého predsedu Európskeho parlamentu, v tom istom roku mu udelili Karlovu cenu mesta Aachen. 

Robert Schuman bol aj horlivým zástancom porozumenia medzi Nemeckom a Francúzskom.

## Referencie


## Iné projekty

## Externé odkazy
* Schumanova deklarácia z roku 1950 (na stránkach EÚ)

Kategória:Francúzski politici
Kategória:Predsedovia Európskeho parlamentu
Kategória:Osobnosti na nemeckých poštových známkach
Kategória:Ministri zahraničných vecí Francúzska
Kategória:Absolventi Štrasburskej univerzity
Kategória:Vyučujúci na Štrasburskej univerzite
Petzvalov objektív

thumb|Petzvalov objektív

**Petzvalov objektív** alebo **Pecvalov objektív** je svetelný fotografický objektív (aplanát) s dobre opravenou sférickou aberáciou a komou. Prednú časť tvorí tmelený achromát, zadnú časť netmelený achromát. V súčasnosti sa používajú objektívy tohto druhu najmä do zväčšovacích prístrojov a projektorov. Vypočítal ho slovenský fyzik Jozef Maximilián Petzval v roku 1840.

Kategória:Optika
Kategória:Fotografické objektívy
Aplanát

náhľad|Aplanát.
náhľad|Šošovky objektívu
**Aplanát** je objektív s odstránenou sférickou aberáciou a komou; skladá sa z dvoch symetrických achromátov. Používa sa pri ďalekohľadoch, kde sa vyžaduje veľké zorné pole. Prvý kvalitný fotografický objektív aplanát vypočítal v roku 1840 Jozef Maximilián Petzval (Petzvalov objektív).

Kategória:Optika
Apogalaktikum

**Apogalaktikum** (gr. *apo* – z, od; *galaktikos* – mliečny) je bod na dráhe hviezdy pri jej obehu okolo centra Galaxie, ktorý je od tohto centra v najväčšej vzdialenosti (opak je perigalaktikum).

## Pozri aj

* apsidy

Kategória:Nebeská mechanika
Perigalaktikum

**Perigalaktikum** je bod na dráhe hviezdy pri jej obehu okolo centra galaxie, v ktorej je vzdialenosť hviezdy od tohto centra najmenšia (opak je apogalaktikum).

Kategória:Astrodynamika
Disperzia

**Disperzia** môže byť:
*všeobecne: rozptyl, rozptýlenie, rozklad
*v chémii: 
**nerovnorodá sústava dvoch alebo viac fáz, pozri disperzia (látky)
**v povrchovej chémii: počet atómov na povrchu vydelený celkovým počtom atómov, pozri disperzia (povrchová chémia)
*vo fyzike: 
**rozdelenie zloženého elektromagnetického žiarenia (napr. svetla) na jeho monochromatické zložky (v prípade svetla na farby) a/alebo schopnosť prostredia (optickej sústavy) toto rozdelenie spôsobiť a/alebo veličina charakterizujúca toto rozdelenie, pozri disperzia (elektromagnetické žiarenie)
**závislosť rýchlosti šírenia vĺn na ich vlnovej dĺžke/frekvencii:
***pri elektromagnetickom žiarení: závislosť indexu lomu prostredia na vlnovej dĺžke elektromagnetického žiarenia
***pri vodných vlnách: pozri disperzia (vodné vlny)
***v sklenených vlákna, pozri disperzia (sklenené vlákno)
***v kvantovej fyzike, pozri disperzia (fonóny)
***v seizmológii: skrátane seizmická disperzia (závislosť fázovej rýchlosti na frekvencii vĺn)
*v astronómii aj: skrátane atmosférická disperzia (rozklad svetla z mimozemských zdrojov pri priechode atmosférou)
*v geológii: 
**skrátane seizmická disperzia
**v mineralógii: jav spočívajúci v tom, že nerasty majú vo svetle rôznej vlnovej dĺžky rôzne optické vlastnosti, pozri disperzia (nerast)
**v pedológii: rozptyl sodíkatej pôdy pôsobením vody, pozri disperzia (pôda)
*v ekológii: rozptýlenie jedincov jednej populácie na ploche alebo v priestore, pozri disperzia (ekológia)
*v lesníctve: relatívne vyjadrenie hustoty jedincov daného druhu na pozorovaných plochách daného spoločenstva živočíchov či rastlín, pozri disperzia (lesníctvo)
*v štatistike: 
**v širšom zmysle: variabilita (=menlivosť, variácia), pozri variabilita (štatistika)
**v užšom zmysle: rozptyl (štatistika) (=variancia)
Digitalizácia

**Digitalizácia** môže byť:
*podniková digitalizácia: prevod analógových procesov do digitálnej formy, umožňuje automatizovať opakujúce sa úlohy a procesy podniku, čo vedie k výraznému zvýšeniu efektívnosti práce a produktivity zamestnancov.
*v technike: prevod informácií z analógového tvaru (analógového signálu, napr. tvaru, obrazu, zvuku, svetlosti, tlaku, elektrického napätia) do číslicového (= digitálneho) tvaru, spravidla do počítačových súborov;  špecificky najmä:
**snímanie a premena grafických tvarov do číslicových tvarov (spravidla pomocou skenera), pozri digitalizácia (obraz)
**snímanie a premena písma do číslicového tvaru (spravidla pomocou skenera a softvéru OCR), pozri digitalizácia (písmo) 
**zaznamenávanie a prevod zvukových signálov do číselných tvarov (vzorkovanie, rozlišovanie vzorky), pozri digitalizácia (zvuk)
**snímanie a prenos rozmerov trojrozmerných predmetov do číslicového tvaru (spravidla pomocou 3D skenerov), pozri digitalizácia (3D)
*prechod od analógovej techniky na digitálnu techniku, najmä v rámci modernizácie, špecificky napr.:
**digitalizácia televízneho a rozhlasového vysielania
*v medicíne: liečenie digitálizovými kardiotonikami, pozri digitalizácia (kardiotoniká)

## Pozri aj
*Digitalizácia v knihovníctve (snímanie a premena fyzických tlačených médií do digitálneho tvaru, grafických súborov za účelom ich archivácie, rozšírenia)
Akcelerometer

**Akcelerometer** je prístroj na meranie negravitačných zrýchlení využitím zotrvačných vlastností hmotných telies.

V kozmonautike sa používa na meranie ťahu motorov, odporu prostredia, tlaku slnečného žiarenia a podobne. Umiesťuje sa priamo na konštrukciu telesa alebo na inerciálnu plošinu. Meria zrýchlenie iba v jednom smere, na určenie celkového zrýchlenia sú preto potrebné najmenej tri akcelerometre.

## Typy
* *kyvadlový akcelerometer* – pôsobiace zrýchlenie vychyľuje kyvadielko z rovnovážnej polohy v smere kolmom na os otáčania kyvadielka a výchylka je úmerná veľkosti zrýchlenia
* *gyroskopický akcelerometer* – meria veľkosť precesie vynútenú ťahom závažia zaveseného na rotačnej osi zotrvačníka

## Zdroj

* **[[Encyklopédia astronómie]]*. Osveta, 1987

Kategória:Meracie prístroje
Kategória:Zrýchlenie
Kategória:Kozmonautika
Rakytovský potok (prítok Hrona)

**Rakytovský potok** je potok na Hornom Pohroní, na území okresu Banská Bystrica. Je to pravostranný prítok Hrona s dĺžkou 6 km, je tokom III. rádu. 

## Priebeh toku
Pramení v Kremnických vrchoch, v podcelku Malachovské predhorie, pod Vandekovcom (813,7 m n. m.), v nadmorskej výške okolo  Najprv tečie východným smerom, preteká lokalitou Kremenia s prejavmi intenzívnej postvulkanickej hydrotermálnej činnosti s unikátnou jaskynkou, zľava ďalej priberá prítok od obce Horné Pršany a oblúkom sa stáča na juhovýchod. Vstupuje do Zvolenskej kotliny, v blízkosti lomu pod Kečkou (496,5 m n. m.) sa stáča na východ a preteká okrajom banskobystrickej mestskej časti Rakytovce. Potom sa opätovne stáča juhovýchodným smerom a východne od obce ústi v nadmorskej výške približne  do Hrona. V povodí Rakytovského potoka sa nachádzajú tri kameňolomy na stavebný kameň.

## Referencie

Kategória:Potoky na Slovensku
Kategória:Povodie Hrona
Kategória:Vodné toky v okrese Banská Bystrica
Opus (slovenské hudobné vydavateľstvo)

náhľad|Sídlo na Trnavskej ceste 100 v Bratislave

**Opus, a. s.** (faktický predchodca: 1989 - 1992 **Opus, československé hudobné vydavateľstvo, š. p.**; do roku 1989: **Československé hudobné vydavateľstvo OPUS, n. p. [, Bratislava]** resp. **OPUS, československé hudobné vydavateľstvo, n. p.**, uvádzané aj ako **Opus, n. p.**, ochranná známka na platniach: **OPUS**; začiatkom 70. rokov: **OPUS, slovenské hudobné vydavateľstvo, n. p. [, Bratislava]**) je slovenské hudobné vydavateľstvo, ktoré v rokoch 1971 – 1990 bolo monopolným hudobným, distribučným i licenčným vydavateľstvom na Slovensku.

Vzniklo v roku 1971 zo slovenského závodu Supraphonu a hneď na začiatku svojej existencie vydalo reedície starších nahrávok už pod novým labelom a novými katalógovými číslami v rámci delimitácie. Vydávalo gramofónové platne, audiokazety, CD, hudobniny a knihy o hudbe. V roku 1993  bolo privatizované za nie celkom jasných, hlavne autorsko-právnych podmienok. Od roku 2005 ho vlastnila spoločnosť FORZA MUSIC, spol. s r.o., ktorú v roku 2019 kúpila spoločnosť Warner Music Group.

V rámci Česko-Slovenska bol Opus považovaný za pokrokové vydavateľstvo, či už preferenciou nových hudobných vplyvov, ale napríklad aj tým, že si v novom sídle na ulici Mlynské Nivy vybudovalo už v roku 1986 kompletne digitálne nahrávacie štúdio postavené na platforme Sony DASH, určené pre populárnu hudbu. Okrem slovenských skupín a interpretov, a neskôr aj českých, v tomto štúdiu nahrávali aj zahraniční umelci nielen v rámci RVHP (Poľsko, Maďarsko, NDR, Juhoslávia, Grécko a iné), ktorým vyšli nahrávky pod hlavičkou vydavateľstva Opus.

V rokoch po privatizácii sa Opus, na rozdiel od českého Supraphonu, nevenoval vydávaniu nových hudobných titulov, ale zameriaval sa už výlučne len na reedície starších nahrávok z ich fonotéky, často v nevábnej kvalite prevedenia nosičov, remasteringu, obalu či voľby konkrétneho titulu a takisto nemal svoj vlastný online predaj digitálnych súborov.

FORZA MUSIC, ktorá kúpila Opus v roku 2005 začala vydávať remastrované ale aj reedíčné albumy vo vysokej kvalite. Vytvorila viacero hudobných edící. V edícii Opus 100, kde každé cd je dvojalbumom, a je vytvorený aj špeciálny obal k albumu .

## Hudobné edície
* 20 Naj 
* Autorská edícia
* Kolekcia 1-2-3 v jednom
* Gold
* Opus 100
* Slávne texty slávnych piesní 

## Referencie

## Externé odkazy
* opus.sk
*  Opus na Discogs. 
* Forza
* Článok: Spomienky na Opus - sme.sk

Kategória:Hudobné vydavateľstvá
Kategória:Slovenské hudobné vydavateľstvá
Eco (mena)

náhľad|

**Eco** je navrhovaný názov pre spoločnú menu, ktorú Západoafrická menová zóna (WAMZ) plánuje zaviesť v rámci Hospodárskeho spoločenstva západoafrických štátov (ECOWAS). Po zavedení je cieľom zlúčiť novú menu so západoafrickým frankom CFA (ktorý väčšina francúzsky hovoriacich členov ECOWAS používa od roku 1945). Vytvorí sa tak spoločná mena pre väčšinu západnej Afriky.

## Zdroj

Kategória:Meny v Afrike
Aténske metro

80px|left

náhľad|Stanica Pireus
náhľad|Schéma dopravných systémov mesta
**Metro v Aténach** je základným nosným systémom aténskej dopravy. V súčasnosti sa skladá z troch liniek, ktoré v centre mesta vytvárajú prestupný trojuholník, podobný ako napríklad v Prahe alebo Kyjeve. Dĺžka siete je  a má 56 staníc.

## Dejiny
Prvá linka bola sprevádzkovaná 27. februára 1869, bola to však železničná povrchová trať medzi Aténami a Pireusom. V roku 1904 bola elektrifikovaná a postupne predlžovaná, v roku 1957 bol sprevádzkovaný prvý podzemný úsek. Dnes je to najdlhšia linka a označovaná na mape zelenou farbou.

Veľký rozvoj, počas ktorého vznikli ďalšie dve linky, začal v 90. rokoch 20. storočia. V tomto čase sa smog a dopravné zápchy začali stávať pre mesto neznesiteľné a na jeseň v roku 1991 sa začalo stavať. Napriek mnohým komplikáciám počas stavby boli obe linky otvorené v roku 2000 a predĺžené v rokoch 2004 a 2005. Objavené starogrécke vykopávky boli zakomponované do niektorých staníc a stali sa súčasťou metra.

Vznikla aj prímestská železničná trať, spájajúca mesto s letiskom, z ktorej je možný prestup na všetky tri linky metra.

Druhá a tretia linka sa predlžuje, nové úseky majú byť otvorené do roku 2010. Pri druhej linke ide o dva úseky oboma smermi do veľmi rušných predmestí, pri tretej jedno západné predĺženie. V roku 2005 sa objavili prvé plány na štvrtú linku metra, ktorá by mala tvar písmena U a nachádzala by sa v západnej časti mesta.

## Vozidlový park
V súčasnosti tvorí vozový park metra 41 šesťvozových moderných vlakov, z ktorých polovica na linkách 2 a 3 je juhokórejskej výroby. Tieto vozidlá sa používajú asi od začiatku storočia a nahradili predchádzajúce východonemecké z 80. rokov, ktoré budú zošrotované a ešte staršie z 60. rokov, ktoré budú prestavané na špeciálne vozne.

## Linkové vedenie

## Iné projekty

## Externé odkazy
* Stasy S.A.
* Opis prevádzky metra na stránkach Urbanrail.net (po anglicky) 
* Interiér jednej zo staníc

Atény
Kategória:Doprava v Aténach
Clinton

**Clinton** môže byť:
* mesto v Ontáriu, pozri Clinton (Ontário)
* mesto v Marylande, pozri Clinton (Maryland)
* časť Manhattanu, pozri Clinton (Manhattan)
* priezvisko, napríklad:
** americký prezident, pozri Bill Clinton
** americká politička, pozri Hillary Clintonová
Vírusový marketing

**Vírusový marketing** alebo menej vhodne **virálny marketing** (z ; nesprávne: **vírový marketing**) je marketingová metóda, ktorá využíva už existujúce sociálne siete na propagáciu výrobku či posilnenie povedomia značky, využívajúc pri tom skutočnosť, že ľudia majú tendenciu informovať svojich známych o výrobkoch, službách či informáciách, ktoré sami považujú za hodné pozornosti. Uplatňuje sa tradičné ústne podanie od človeka k človeku (v duchu hesla „dobré sa chváli samo“), ktoré je však posilnené a umocnené vďaka moderným komunikačným nástrojom ako napríklad internet. Prídavné meno „vírusový“ vychádza z toho, že tento spôsob propagácie sa správa podobne ako biologický či počítačový vírus, teda sa šíri samočinnou reprodukciou.

Pojem „vírusová reklama“ poukazuje na skutočnosť, že ľudia sa sami podieľajú na šírení obsahu a zdieľajú zaujímavý alebo zábavný obsah sponzorovaný značkou, čo umožňuje budovať povedomie o výrobku alebo službe. Takéto vírusové reklamy sú často vo forme zábavných videoklipov, hier vo formáte Flash, obrázkov či textov.

Vírusový marketing je obľúbený vďaka možnosti spustiť marketingovú kampaň jednoducho a s pomerne nízkymi nákladmi. Vírusové marketingové kampane sú obvykle dobre cielené a s veľmi dobrou odozvou, keďže oslovujú práve tých ľudí, ktorých majú osloviť. Hlavnou výhodou je teda oslovenie veľkého počtu ľudí pri nízkych nákladoch.

## Poznámky


## Referencie

## Externé odkazy
* Virální marketing (archivované prostredníctvom Internet Archive WayBack Machine) 

Kategória:Internetový marketing
Divina

**Divina** môže byť:

* voľne v prírode žijúce zvieratá, divé zvieratá, pozri divé zviera
* mäso lovnej zveri, synonymum: zverina, pozri divina (mäso)
* vo vinárstve: vinič používaný na podpníky, pozri divina (vinič)
* ľudovo: divozel (veľkokvetý), pozri divozel veľkokvetý
* obec v okrese Žilina, pozri Divina (obec)
* časť komárňanskej mestskej časti Nová Stráž, pozri Divina (Komárno)
* pravostranný prítok Váhu, pozri Divina (potok)
* vodný kanál pri Komárne, pozri Divina (kanál)
Oppidum

**Oppidum** môže byť:
* väčšie opevnené sídlo v železnej dobe v strednej Európe, pozri oppidum (železná doba)
* rímske antické mesto založené zámerne ako mesto, pozri oppidum (rímske mesto)
* latinský názov pre právny typ sídla v Uhorsku od 14. storočia do roku 1871 (, ), pozri  oppidum (Uhorsko) (a mestečko (typ obce))
Eco

**Eco** môže byť:
* navrhovaná mena, pozri eco (mena)
* počítačová hra - simulácia, pozri Eco (počítačová hra)
* kniha, pozri Eco (kniha)
* Umberto Eco, spisovateľ

**ECO** môže byť:
* Encyclopaedia of Chess Openings
* "Economic Cooperation Organization" - Organizácia pre hospodársku spoluprácu, medzinárodná organizácia 10 ázijských krajín
* Environment and Conservation Organisations of Aotearoa New Zealand
* Engineering Change Order
Varšavské metro

náhľad|230x230bod
**Varšavské metro** tvoria dve linky podzemnej dráhy vo Varšave. Je to jediné metro v Poľsku.

## Dejiny
Po vyhlásení nezávislého Poľska v roku 1918 sa Varšava stala hlavným mestom nového štátu. V tomto čase vznikli prvé plány na vybudovanie siete podzemnej železnice. Začali sa prípravné práce, avšak Veľká hospodárska kríza v 30. rokoch a druhá svetová vojna ich zastavili. Plány počítali s dvoma linkami s celkovou dĺžkou . Po Varšavskom povstaní a oslobodení bolo zničených 90 percent budov v strede mesta a tak bola dôležitejšia obnova mesta ako doprava.

Varšava bola prebudovaná ako moderné mesto so širokými bulvármi a domami v sovietskom štýle. Z dopravného hľadiska mala byť zavedené, podobne ako v Prahe, aj podpovrchová električka, a to trasovaná rovnako ako prvá linka predvojnového projektu. Na okrajových častiach by linka viedla po povrchu a v centre meste by sa nachádzalo niekoľko staníc pod zemou. Projekt bol však v roku 1948 zrušený a nahradený koncepciou klasického metra, vedeného zhruba 15 metrov pod povrchom. Jeho realizácia sa však tiež neuskutočnila.right|thumb|Schéma metra

Obrat priniesla až hrozba jadrovej vojny. Komunistické úrady si uvedomovali, že budú v prípade ohrozenia musieť zaistiť aj prevádzku cez rieku Vislu, aj ochranu civilného obyvateľstva. Vypracovali sa plány na výstavbu prvej trate, vedenej severojužným smerom a založenej hlboko pod zemou. Na sedemnástich miestach začali súčasne a okamžite stavebné práce, vybudovalo sa 771 metrov tunelov. Po smrti Stalina v roku 1953 sa väčšina prác zastavila a Varšava zase stratila nádej na vlastný systém podzemnej dráhy, prebiehali však rôzne prieskumné práce až do roku 1957.

Konečné rozhodnutie o výstavbe podzemnej dráhy pod mestom padlo v roku 1984, metro bolo koncipované ako klasické metro sovietskeho typu. Vzhľadom na to, že Poľsko sa nachádzalo v tom čase v nie veľmi priaznivej ekonomickej situácii, stavba postupovala pomaly. Prvý úsek modrej linky 1 s jedenástimi stanicami bol sprevádzkovaný v roku 1995 a stále sa rozširuje. Existujú aj plány na vybudovanie ďalších dvoch liniek, červenej a zelenej.

Druhá linka (M2) so 7 stanicami bola otvorená 8. marca 2015. Spája východný a západný breh Visly a náklady na jej výstavbu presiahli 1 mld. eur.

## Linky

### M1

### M2

## Vlaky
V súčasnosti disponuje linka ruskými vozidlami typu 81-71 v počte 60 ks, ako aj modernými vlakmi od firmy Alstom v počte 108 ks a vlakmi od firmy Siemens. 

## Galéria

Súbor:Stacja metra Wierzbno 2015.JPG|Stanica Wierzbno
Súbor:Stacja metra Racławicka 2015 01.JPG|Stanica Racławicka
Súbor:Stacja metra Świętokrzyska 2022.jpg|Stanica Świętokrzyska
Súbor:Warsaw Station 4.jpg|Stanica Ratusz Arsenał
Súbor:Warsaw 07-13 img37 Plac Wilsona metro.jpg|Stanica Plac Wilsona


## Iné projekty

## Externé odkazy
* Oficiálna stránky (po anglicky) 
* Podrobná mapa všetkých troch liniek po dokončení
* Podrobná príručka o Varšavskom metre (po anglicky) 
* Diskusné fórum fanúšikov varšavského metra (po poľsky) 
* Mapa siete 

Kategória:Doprava vo Varšave
Varšava
Štokholmské metro

80px|left
right|300px|thumb|Interiér stanice Radhuset, kde je možné vidieť prírodné obloženie stanice
right|thumb|300px|Stanica T-Centralen

**Štokholmské metro** (švéd. *Stockholms tunnelbana*) je systém podzemnej dráhy v Štokholme. Skladá za z troch trás, na ktorých je v prevádzke 5 liniek, modrá, zelená a červená.

Niektoré časti metra sú postavené v tak neporušenom podloží, že po vyťažení priestoru nebolo potrebné použiť obklady a skalné steny mohli ostať bez ochrany.

## Dejiny
Prvá časť zelenej trasy bola otvorená v roku 1950. O päť rokov neskôr prišli švédski umelci Siri Derkert a Vera Nilsson s návrhmi na výzdobu budovaných ďalších úsekov metra. Nakoniec predložili dva návrhy a za jeden hlasovali všetky politické strany v meste. O rok neskôr bola vypísaná verejná súťaž na úpravu hlavnej prestupnej stanice T-Centralen. Umiestnenie umeleckých diel vzbudilo veľký ohlas a tak sa pokračovalo v rovnakom štýle aj v ďalších staniciach. Vďaka tomu sa v celej sieti nachádza mnoho moderného umenia.

Prvá časť červenej trasy bola otvorená v roku 1964 a posledná modrá linka v roku 1976. Najnovšie predĺženie celej siete s dĺžkou teraz  prebehlo v roku 1994 a bolo na zelenej linke. V metre sa ako v prvej sieti tohto typu na svete začali distribuovať bezplatné noviny Metro, ktoré sú dnes známe vo všetkých veľkých mestách na svete.

## Linkové vedenie
thumb|right|300px|Plán Štokholmského metra

** = ide o varianty červenej, zelenej a modrej linky, podobajúce sa napríklad pásmovej prevádzke v [[Pražské metro|metre v Prahe]] alebo v [[paríž]]skom systéme [[RER]].*

## Iné projekty

## Externé odkazy
* Stockholm Transport - Oficiálna stránka po anglicky
* Stockholm Transport - Oficiálna stránka po švédsky
* Stránka o sieti metra (po anglicky)
* Stockholm  - na stránkach UrbanRail.net (po anglicky)
* Fotografie najmodernejšieho vlaku Vagn 2000
* Galéria staníc 
* Galéria na stránkach Metroweb:
** 1/5
** 2/5
** 3/5
** 4/5
** 5/5

Štokholm
Kategória:Doprava v Štokholme
Adiabatický invariant

**Adiabatický invariant** je vlastnosť fyzikálneho systému, ktorá sa nemení pri pomalých zmenách tohto systému.

Kategória:Fyzika plazmy
Kategória:Termodynamika
Kategória:Kvantová mechanika
Application Explorer Mission

**Application Explorer Mission** skratka **AEM** je spoločný názov troch vedeckovýskumných družíc USA na aplikovaný výskum Zeme a jej okolia. Družica AEM 1 s hmotnosťou 134 kg štartovala 26. apríla 1978 na dráhu 560-641 km, so sklonom 97,6°, obežnou dobou 96,72 min. Merala charakteristiky odrážaného a vysielaného žiarenia Zeme. AEM 2 štartovala 18. februára 1979 na dráhu 549-661 km, so sklonom 54,93°, s obežnou dobou 96,74 min. Družica (s hmotnosťou 147 kg) bola určená na výskum chemického zloženia atmosféry vo výškach 10-4-10-40 km mala aj názov *Sage* (Stratospheric aerosol and gas experiment). Družica AEM 3, nazvaná i *Magsat* (Magnetic field satellite), s hmotnosťou 181 kg štartovala 30. októbra 1979 na dráhu 355-562 km, so sklonom 96° a obežnou dobou 93,82 min. Bola určená na podrobné mapovanie magnetického poľa Zeme (tri magnetometre družice boli umiestnené na nemagnetickej tyči, dlhej 6 m, spojenej s družicou).

Kategória:Umelé družice Zeme
Kategória:Diaľkový prieskum Zeme
Kategória:Program Explorer
AEM

**AEM** môže byť:
* AEM (automobil z roku 1924), francúzsky elektrický automobil
* AEM (automobil z roku 1987), waleská verzia automobilu Mini-Moke
* AEM (nahrávacia spoločnosť), nahrávacia spoločnosť
* AEM (firma), spoločnosť vyrábajúca doplnky do automobilov
* Application Explorer Mission, tri americké družice určené na diaľkový prieskum Zeme